Evelyn (filma)

Evelyn drama film bat da, Bruce Beresford australiar zinemagileak 2002an zuzendu zuena. Sophie Vavasseur, Pierce Brosnan, Stephen Rea, Alan Bates, Julianna Margulies eta Aidan Quinn izan ziren aktore nagusiak. Filma benetako istorio batean oinarritua dago.

 Argumentua 
Irlanda, 1950eko hamarkada. Evelyn neskatoa (Sophie Vavasseur) eta bere bi anaiak elkarrengandik banatuak eta umezurtegi katoliko ezberdinetara bidaliak dira, auzitegi baten arabera haien aitak (Pierce Brosnan) diru iturririk ez eta bere emazteak laga duenez, seme-alabak mantentzeko gai ez baita. Halere, gizonak bere seme-alabak asko maite ditu eta haiek berreskutatzeko asmo irmoa du, nahiz eta helburu hori lortzeko lege-borroka luzea eta latza izango den.

 Aktoreak 
 Pierce Brosnan: Desmond Doyle, Evelynen aita
 Sophie Vavasseur: Evelyn Doyle
 Aidan Quinn: Nick
 Julianna Margulies: Bernadette Beattie
 Stephen Rea: Michael Beattie
 Hugh MacDonagh: Maurice
 Niall Beagan: Dermot

 Kanpo estekak 
 Evelyn filmaren IMDBko fitxa irakurgai 

Kategoria:Bruce Beresfordek zuzendutako filmak
Kategoria:Irlandako filmak
Kategoria:Drama filmak
Kategoria:Aita-alaben harremanei buruzko filmak
Kategoria:Familiei buruzko filmak
Kategoria:Dublinen girotutako filmak
Kategoria:2002ko filmak